Escola de Feminismes i LGTBI - Ajuntament de Mataró
L’Ajuntament de Mataró té una llarga i destacada trajectòria en el desenvolupament de polítiques d’igualtat dona – home, polítiques que ha desenvolupat sempre de la mà del teixit associatiu del territori (Vocalies de Dones, Dones Reporteres, Teixit de Dones, seccions de les organitzacions sindicals, MEM, etc.) i que han permès avançar en la visibilització de les aportacions de les dones en àmbits en què hi ha infrarepresentació, en la millora del circuit i recursos per a l’abordatge de les violències masclistes, i en la sensibilització i millora del compromís en infants, joves i en la ciutadania en general en relació a la temàtica.
Des de l’any 2014, amb l’aprovació de la llei autonòmica 11/2014, per a garantir els drets de lesbianes, gais, bisexuals, transgèneres i intersexuals, i per a erradicar l’homofòbia, la bifòbia i la transfòbia, l’Ajuntament de Mataró fa una important i pionera aposta per donar de la mà ambdues polítiques (d’igualtat dona-home i de diversitat sexual i de gènere o LGTBI) i treballar en la lògica de disposar d’un marc teòric compartit, definir un únic document estratègic que articuli totes les actuacions, i formar un equip de professionals polivalent que treballi des d’aquest marc teòric tant en l’atenció a persones com en el desenvolupament d’actuacions i projectes. Aquesta nova conceptualització i articulació de les polítiques de feminismes i LGTBI està suposant un importantíssim avenç en la transversalització de la perspectiva de gènere a la resta de polítiques municipals, en la definició d’actuacions i projectes realment transformadors i en la construcció d’una ciutat més habitable, respectuosa, compromesa, segura, que acull i dona resposta a tota la seva ciutadania.
Amb l’objectiu de situar en el mapa a Mataró com a ciutat clarament feminista que treballa per la diversitat sexual i de gènere, posar en relleu la trajectòria de la ciutat i les aportacions del teixit associatiu en el desenvolupament d’aquestes polítiques i obrir nous debats a la ciutadania que s’estan donant a nivell social, la ciutat de Mataró proposa portar a terme una Escola de Feminismes i LGTBI. Aquesta aglutinarà una proposta d’activitats diverses que es portaran a terme al llarg de l’any 2020 mitjançant les quals cada mes s’introduirà una temàtica diferent.
Aquesta proposta dona resposta al Pla de Mandat, al III Pla d’Igualtat de Gènere per a la Ciutadania i a l’ODS 5, que fa referència a aconseguir la igualtat entre gèneres i empoderar a totes les dones i nenes.
carrer de Cosme Churruca, 88 (entrada pel passatge dels Telers)
de dilluns a dijous de 9 a 14 h i de 16 a 19 h i divendres de 9 a 14 h
Mataró celebra el Dia Internacional contra la LGTBIfòbia amb un programa d’activitats online